《监斋诗赠毛起宗》
明代·释宗泐

祷晴严祀典，名山启灵坛。奏章通玉帝，环佩集仙官。

祥光纷下烛，诚心驰上干。瑶空景方霁，金漏夕未阑。

众职或少怠，飞文遂清弹。居然执法吏，凛若秋霜寒。

沉沉虎豹户，肃肃獬豸冠。始知天人际，监斋良独难。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。